Jón Ásgeirsson

Jón Gunnar Ásgeirsson Skúlason (f. 11. október 1928 á Ísafirði, d. 21. nóvember 2025 í Reykjavík) var íslenskt tónskáld. Meðal þekktustu verka hans eru óperurnar Þrymskviða, Galdra-Loftur og Möttulssaga. Hann samdi líka mörg vinsæl sönglög eins og lagið við ljóð Halldórs Laxness, Maístjarnan. 

Jón nam við Tónlistarskólann í Reykjavík, framhaldsnám við Konunglega skoska háskólann í Glasgow og Guildhall School of Music í London. Hann varð fyrsti prófessorinn í listgreinum á Íslandi þegar hann var skipaður prófessor í tónlist við Kennaraháskóla Íslands árið 1996.  Jón Ásgeirsson tónskáld látinn Rúv, sótt 22. nóvember 2025 

Jón útsetti og samdi millikafla við lag úr þjóðlagasafni Bjarna Þorsteinssonar árið 1960 og setti það við lausavísur sem eignaðar voru Vatnsenda-Rósu og kallaði Vísur Vatnsenda-Rósu. Lagið varð mjög vinsælt og þekkt í þessari útgáfu. Jóni þótti á höfundarétti sínum brotið þegar lagið var kallað „íslenskt þjóðlag“ og útsetning eignuð öðrum í síðari útgáfum, meðal annars þar sem lagið var notað í kvikmyndinni Tár úr steini árið 1996. Úrskurðarnefnd á vegum STEFs úrskurðaði að Jón ætti stærstan hluta lagsins þótt það byggði á þjóðlagi. Jóni þótti STEF síðan sýna sér lítinn stuðning í málarekstri út af notkun lagsins og sagði sig því úr félaginu.Smábréf til forseta Bandalags íslenskra listamanna, Morgunblaðið, 17. september 1995, bls. 14Rétt er rétt – málsvörn, Morgunblaðið, 19. september 1995, bls. 25Greinargerð frá stjórn STEFs, Morgunblaðið, 17. september 2002, bls. 23

Jón hlaut riddarakross Hinnar íslensku Fálkaorðu árið 2001 fyrir „störf í þágu lista og menningar“.Fimmtán fengu fálkaorðu, DV, 18. júní 2001, bls. 4
Hann var útnefndur borgarlistamaður Reykjavíkur árið 1996.

Tilvísanir

Flokkur:Íslensk tónskáld
Flokkur:Handhafar riddarakross Hinnar íslensku fálkaorðu